Hädän hetkellä

Hädän hetkellä () on Warner Bros. Televisionin tuottama Emmy-palkittu televisiosarja, jossa seurataan New Yorkin poliisien, palomiesten ja ensihoitajien elämää kuvitteellisessa 55. piirissä. Heidän työaikansa on 15–23, eli kaupungin työntekijöiden ”kolmas vuoro”. Poliisitalo ja paloasema ovat King Streetin ja Arthur Streetin kulmassa, tästä lempinimi ”Camelot”. Yksittäisten yhden jakson tapahtumien lisäksi sarjassa seurataan pitkiä, jopa monen tuotantokauden mittaisia juonikuvioita. Hädän hetkellä sai kiitosta sen syyskuun 11. päivän terrori-iskujen tunteisiin vetoavasta ja rehellisestä käsittelystä (jakso 3.1 ”In Their Own Words”) – mutta sitä on myös joissakin piireissä syytetty liiallisesta yksityiskohtaisen väkivallan esittämisestä ja voimakkaasta kielenkäytöstä. Sarjan luoja, tuottaja ja kirjoittaja on John Wells, jonka muita sarjoja ovat West Wing ja Teho-osasto. Sarjaa tehtiin kuusi tuotantokautta vuosina 1999–2005. Sen viimeinen jakso, ”Jäähyväiset Camelotille”, nähtiin Suomessa 20. syyskuuta 2007. == Näyttelijät ja roolihahmot == ===NYPD=== * Joe Badalucco - Etsivä Jelly Grimaldi (vieraileva 2004-2005) * Cody Bell - Konstaapeli Tyrone 'Ty' Davis * Charles Haid - Kapteeni Cathal 'C.T.' Finney (vieraileva 2004-2005) * Joe Lisi - Komisaario Swersky (vieraileva 2001-2005) * Nia Long - Konstaapeli Sasha Monroe (2003-2005) * Manny Perez - Konstaapeli Manny Santiago (vieraileva 2005) * Molly Price - Konstaapeli / etsivä Faith Yokas * Josh Stewart - Konstaapeli Brendan Finney (2004-2005) * Skipp Sudduth - Konstaapeli John 'Sully' Sullivan * Tia Texada - Ylikonstaapeli Maritza Cruz (2003-2005, vieraileva 2002-2003) * Jason Wiles - Konstaapeli Maurice 'Bosco' Boscorelli ===FDNY – ensihoitajat=== * Michael Beach - Monte 'Doc' Parker (1999-2004, vieraileva sarjan viimeisessä jaksossa) * Cara Buono - Grace Foster (2004-5) * Bobby Cannavale - Roberto 'Bobby' Caffey (1999-2001) * Amy Carlson - Alexandra 'Alex' Taylor (2000-2003) * Kim Raver - Kimberly 'Kim' Zambrano (1999-2004, vieraileva sarjan viimeisessä jaksossa) * Anthony Ruivivar - Carlos Nieto * Yvonne Jung - Holly Levine (2003-2005) ===FDNY – palomiehet=== * Amy Carlson - Alexandra 'Alex' Taylor (2000-2003) * Eddie Cibrian - James 'Jimmy' Doherty (1999-2004, vieraileva sarjan viimeisessä jaksossa) * Derek Kelly - D.K. (vieraileva 1999-2005) * Bill Walsh - Bill Walsh (vieraileva 1999-2005) * John Michael Bolger - Luutnantti Johnson (vieraileva 2000-2003) * Jason Shaw - Stu (vieraileva 2004-2005) ===Muut=== * Chris Bauer - Fred Yokas, konstaapeli Faith Yokasin aviomies * Bonnie Dennison - Emily Yokas (I), konstaapeli Yokasin tytär * P.J. Morrison - Emily Yokas (II), konstaapeli Yokasin tytär * Jeremy Bergman - Charlie Yokas, konstaapeli Yokasin poika * Patti D'Arbanville - Rose Boscorelli, konstaapeli Boscorellin äiti * Charlie Day - Michael 'Mikey' Boscorelli, konstaapeli Boscorellin veli * Savannah Haske - Tatjana Deschenko, konstaapeli Sullivanin vaimo == Vierailut ja kytkökset == Rock- yhtye Kissin laulaja-basisti Gene Simmons vieraili muutamassa sarjan jaksossa vuonna 2004. Hän näytteli huumepomoa nimeltä Donald Mann. Molly Price, Jason Wiles, Kim Raver ja Amy Carlson esiintyivät sarjan ja Teho-osaston kaksiosaisessa yhteisjaksossa. Teho-osaston Sherry Stringfield esiintyi vastaavassa jaksossa Hädän hetkellä -sarjassa. Lisäksi Price, Anthony Ruivivar ja Yvonne Jung esiintyivät eräässä Tartuntavaaran jaksossa Hädän hetkellä -sarjan hahmoinaan. Jaksossa Faith tutki murhaa ja Carlos joutui sairaalaan oudon, tappavan taudin saaneena. Jakso oli jatkoa Hädän hetkellä -sarjan jaksolle. Ensihoitajia sarjassa näyttelevät Anthony Ruivivar ja Yvonne Jung ovat oikeassa elämässä naimisissa. Heidän välilleen on kehitetty sarjassa rakkaussuhde. Monet sarjassa nähdyistä palomiehistä ovat newyorkilaisia palomiehiä myös oikeassa elämässä ja näyttelevät ”itseään”, kuten muun muassa Derek Kelly ja Bill Walsh. Syyskuun 11. päivän terrori-iskuja käsittelevässä erikoisjaksossa ”In Their Own Words” haastateltiin turmapaikalla olleiden palomiesten vaimoja. Myös Faith Yokasia sarjassa näyttelevää Molly Pricea haastateltiin jaksossa, sillä hän on naimisissa Derek Kellyn kanssa, joka oli kaikkien newyorkilaisten palomiesten tapaan turmapaikalla. == Aiheesta muualla == * ThirdWatch.net Sarjan englanninkieliset fanisivut * Hädän hetkellä TV2:lla Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:NBC:n televisio- ohjelmat